## Zaključak kojim se obustavlja upravni postupak pokrenut povodom zahtjeva Nadzornog odbora društva Euroleasing d.o.o., Zagreb, za izdavanje odobrenja za obavljanje funkcije člana uprave za Dragomira Mi

### NN 71/2008 (20.6.2008.), Zaključak kojim se obustavlja upravni postupak pokrenut povodom zahtjeva Nadzornog odbora društva Euroleasing d.o.o., Zagreb, za izdavanje odobrenja za obavljanje funkcije člana uprave za Dragomira Mi

# HRVATSKA AGENCIJA ZA NADZOR FINANCIJSKIH USLUGA

**2396**

Na temelju odredbi članka 8. i 19. Zakona o Hrvatskoj agenciji za nadzor
financijskih usluga (»Narodne novine« br. 140/05) i odredbe članka 131. stavak
2. Zakona o općem upravnom postupku (»Narodne novine« br. 53/91, 103/96 – Odluka
Ustavnog suda Republike Hrvatske) u svezi s odredbom članka 21. stavak 2. Zakona
o leasingu (»Narodne novine« br. 135/06), povodom zahtjeva Nadzornog odbora
društva Euroleasing d.o.o., Zagreb, Remetinečka cesta 98, za izdavanje odobrenja
za obavljanje funkcije člana uprave za Dragomira Mikulića iz Zadra, Luke Botića
9, Uprava Hrvatske agencije za nadzor financijskih usluga na sjednici održanoj
13. lipnja 2008. godine, donijela je

## ZAKLJUČAK

I. Obustavlja se upravni postupak pokrenut povodom zahtjeva Nadzornog odbora
društva Euroleasing d.o.o., Zagreb, Remetinečka cesta 98, MBS: 060182535, za
izdavanje odobrenja za obavljanje funkcije člana uprave za Dragomira Mikulića iz
Zadra, Luke Botića 9, rođenog 27. kolovoza 1955. u Brčkom, Republika Bosna i
Hercegovina.
II. Ovaj Zaključak objavit će se u »Narodnim novinama«.

```
Obrazloženje
```

Ad I. Nadzorni odbor društva Euroleasing d.o.o., Zagreb, Remetinečka cesta 98,
MBS: 060182535 (dalje u tekstu: Društvo), pozivajući se na odredbu članka 21.
stavak 2. Zakona o leasingu (»Narodne novine« br. 135/06, dalje u tekstu: Zakon)
podnio je Hrvatskoj agenciji za nadzor financijskih usluga (dalje u tekstu:
Agencija) 6. lipnja 2007., i dopunama od 6. srpnja 2007., 24. srpnja 2007., 8.
studenoga 2007., te 24. prosinca 2007. zahtjev za izdavanje odobrenja za
obavljanje funkcije člana uprave za Dragomira Mikulića iz Zadra, Luke Botića 9,
rođenog 27. kolovoza 1955. u Brčkom, Republika Bosna i Hercegovina.
Tijekom postupka radi odlučivanja o navedenom zahtjevu, Nadzorni odbor Društva
je 25. siječnja 2008. dostavio Agenciji podnesak kojim izjavljuje da odustaje od
zahtjeva za izdavanje odobrenja za obavljanje funkcije člana uprave za Dragomira
Mikulića iz Zadra, Luke Botića 9, rođenog 27. kolovoza 1955. u Brčkom, Republika
Bosna i Hercegovina.
Odredbom članka 131. stavka 1. i 2. Zakona o općem upravnom postupku propisano
je da stranka može odustati od svog zahtjeva u tijeku cijelog postupka, a u tom
slučaju tijelo koje vodi postupak donijeti će zaključak kojim se obustavlja
postupak pokrenut po zahtjevu stranke.
Do donošenja ovog Zaključka, podnositelj zahtjeva nije opozvao svoj odustanak od
zahtjeva, pa se u smislu odredbe članka 132. stavak 1. Zakona o općem upravnom
postupku, ima smatrati da je odustao od zahtjeva.
Slijedom iznesenog, na temelju odredbi članka 131. stavak 1. i 2. Zakona o općem
upravnom postupku u svezi s odredbom članka 21. stavak 2. Zakona, odlučeno je
kao u točki I. izrijeke ovog Zaključka.
Ad II. Na temelju odredbe članka 8. stavak 3. Zakona o Hrvatskoj agenciji za
nadzor financijskih usluga, ovaj Zaključak će se objaviti u »Narodnim novinama«.

POUKA O PRAVNOM LIJEKU

Protiv ovoga Zaključka, žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Zaključka.

Klasa: UP/I-451-01/07-02/33
Urbroj: 326-114-08-12
Zagreb, 13. lipnja 2008.

Član Uprave
**Ivica Letinić**, v. r.

Ostalo, NN 71/2008-2396
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)